สวัสดีค่ะ วันนี้สอบเสร็จเลยแวะมาหาอะไรกินในห้างซักหน่อย เดินไปเดินมา สุดท้ายก็มาจบที่ moshi chabu 

ร้านตั้งอยู่บริเวญชั้น 4 ข้าง ๆ ร้าน giant ค่ะ สังเกตง่ายหน่อยก็อยู่เกือบถึง oishi buffet ที่อยู่สุดห้างเลย
ตอนนี้มีโปร มา 4 จ่าย 3 นะคะ ราคาหัวละ 299 ถ้าอยากเพิ่มพวกเนื้อวากิว ออสเตรเลีย แซลมอน กุ้ง ปลาหมึก +40 บาท ค่ะ

ร้านเงียบมาก ๆ เลย ถึงจะมีคนนั่งกินบ้าง ผักสดต่าง ๆ ให้บริการตัวเอง แต่ !!! เราไปถึงตอนบ่ายโมงครึ่งตักผักกุ้งไปครั้งนึงเดินไปขอผักบุ้งพนักงานเพิ่ม ปรากฎว่า เค้าบอกหมดแล้วค่ะ นี่มันเพิ่งบ่ายเองนะค๊าา - -"
สำหรับเนื้อ ดูในรูปจานนึงเยอะมาก แต่เสิร์ฟที่จานละ 2-4 แผ่น ไม่เป็นไรสั่งใหม่
พนักงานรับออเดอร์มั่ว สั่งไปอย่างได้อีกอย่าง 

มาดูรสชาติมั่งดีกว่า น้ำซุปที่ได้มี 2 แบบค่ะ อันนึงเป็นน้ำใส ๆ เหมือนเวลากินอุด้างน้ำใส อีกฝั่งเป็นน้ำออกดำ ๆ หน่อย รสชาติเหมือนซอสเทอริยากิออกหวาน ๆ ส่วนเนื้อต่าง ๆ ลวกพอสุก ไม่เหนียวเลยค่ะ อาจจะเป็นเพราะสไลด์บางฝุด ๆ 
เนื้อหมูก็นุ่มค่ะ เบคอนหนาไปหน่อย กุ้งตัวเล็กมากกกกกก... แอบกระซิบว่า อย่าสั่งดอลลี่นะคะ ไม่อร่อยเลย กลิ่นแรงมาก
แต่แซลมอลใช้ได้ค่ะ 
เมนูเสริมต่าง ๆ ข้าวปั้นหน้าต่าง ๆ ตามเมนูรูปร่างออกมาน่ากลัวมาก แต่รสชาติทั่วไป ไข่ตุ๋นใส่น้ำน้อยไปทำให้ออกมาแข็ง ๆ ข้าวผัด(วิญญาณ)กระเทียมออกเค็ม ๆ แต่แทบจะไม่ได้กลิ่นกระเทียมเลย 
ส่วนน้ำจิ้ม รสชาติเหมือนน้ำจิ้มขวดที่ซื้อตามซูปเปอร์มาเก็ตค่ะ ออกสีส้ม ๆ มีงานิดหน่อย แต่กลิ่นน้ำจิ้มกลบกลิ่นกระเทียมที่ใส่เพิ่ใหมดเลย เติมเท่าไหร่ก็ไม่มีกลิ่นซักที ยอมแพ้ เราว่าน้ำจิ้มมันไม่เด็ดพอที่จะชูโรงเนื้อบาง ๆ นุ่ม ๆ ถ้าทำน้ำจิ้มอร่อยกว่านี้คงฟินกว่านี้
มาถึงของหวานค่ะ ของหวานเป็นไอศครีม ไม่แน่ในว่าทำเองรึเปล่า เพราะมันไม่ใช่เนสเล่ วอลล์ แต่รสชาติออกแป้ง ๆ เพื่อนบอกว่าถ้าแป้ง ๆ มันคงละลายแล้วเอาไปแช่ให้แข็งใหม่ แต่เราก็ว่านอกจากแป้ง ๆ แล้ว รสชาติยังแปลก ๆ เอาเป็นว่าไม่เวิร์กค่ะ

สรุป 

บริการ 6/10
บรรยากาศ 7/10
อารหาร 7/10
น้ำจิ้ม 5/10
ของหวาน 5/10
รวม 6/10

